དེ་ལྟར་སྐུའི་གཅེན་པོ་སྐུ་ངོ་རྒྱལ་ལོ་དོན་གྲུབ་མཆོག་གི་བོད་དོན་འཐབ་རྩོད་ཀྱི་བྱུང་བ་ཀ་ལིམ་པོང་གི་ཐུག་པ་ལས་བཟོ་བ་ཞེས་པའི་ནང་འཁོད་པའི་གོང་སྨོས་གསུང་ཚིག་དེ་དག་ལ་གཞིགས་ན།དབྱིན་གཞུང་གི་མི་སྣས་བོད་མི་ནང་ཁུལ་དུ་འགལ་ཟླ་བསླངས་ཏེ་ཆིག་སྒྲིལ་མེད་པར་བཟོས་པ་དང་།རྒྱ་གར་དང་ཨ་རིས་བོད་ལ་རོགས་རམ་གནང་འདོད་ཀྱི་གསུང་འཕྲིན་དང་།རྒྱ་ནག་གིས་བོད་ལ་གྲོས་མོལ་བྱེད་འདོད་ཀྱི་གསུང་འཕྲིན་ཁག་བོད་གཞུང་ལ་དུས་ཐོག་འབུལ་དུ་མ་བཅུག་པ་དང་དེ་ལ་ལན་གནང་དུ་མ་བཅུག་པ།རྒྱ་ནག་གིས་བོད་ལ་བཙན་འཛུལ་བྱེད་པའི་ཁ་གཡར་ས་དང་རྐྱེན་རྩ་བྱས་པ།བོད་མི་རྣམས་ཧོང་ཀོང་བརྒྱུད་རྒྱ་ནག་ལ་གྲོས་མོལ་གནང་དུ་ཕེབས་མ་བཅུག་པ།བོད་དོན་ལ་མཉམ་འབྲེལ་རྒྱལ་ཚོགས་ཀྱི་རྒྱབ་སྐྱོར་ཐོབ་ཏུ་མ་བཅུག་པ་བཅས་ཀྱི་གནས་ཚུལ་གསལ་པོར་མཐོང་ཐུབ།